මිනීමැරුම්, මත්කුඩු ජාවාරම් සහ කප්පම් ගැනීම් ඇතුලු අපරාධ රැසකට සම්බන්ධ දිවයිනේ නම ගිය අපරාධකරුවෙකු කළුතර කොට්ඨාස අපරාධ විමර්ශන අංශය විසින් ඊයේ (24) අත්අඩංගුවට ගත්තා.ලද තොරතුරක් මත වැටලීම සිදුකර ඇති අතර එම අවස්ථාවේ ඔහු සතුව තිබී උණ්ඩ 06ක් යෙදිය හැකි රිවෝල්වරයක්ද අත්අඩංගුවට ගෙන ඇති බවයි අප වාර්තාකරු සඳහන් කළේ.සැකකරු අවරුදු 33ක් වූ රත්මලාන, අත්තිඩිය ප්‍රදේශයේ පදිංචි පුද්ගලයෙකු වන අතර මීට වසරකට පමණ පෙර බොරලැස්ගමුව ප්‍රදේශයේ වෙඩි තැබීමකින් ඝාතනයට ලක්වූ මහා පරිමාණ මත්කුඩු ජාවාරම්කරුවෙකු වූ පොඩි චානා නමැති පුද්ගලයාගේ ප්‍රධාන ගෝලයෙකු වන බව සඳහන්.නිළධාරීන් කළ ප්‍රශ්න කිරීම් වලදී පොඩි චානාට අයත්ව තිබූ එම ගිනි අවිය වෙනත් අයෙකුට විකිණීම සඳහා පැමිණි බව සැකකරු පවසා තිබෙනවා.කෙසේ වෙතත් අපරාධ විමර්ශන අංශය සඳහන් කළේ මෙය කිසියම් අපරාධයක් සඳහා රැගෙන ආවේද යන්න සහ කුලී පදනම මත මොහු මෙම ගිනි අවිය වෙනත් පුද්ගලයන් අතට පත්කරන්නේද යන වග සොයා බලන බවයි.සැකකරු තදින් මත්කුඩු පානයට ඇබ්බැහි වුවෙකු බවයි වාර්තා වන්නේ.ඔහු අද (25) හොරණ අධිකරණයට ඉදිපත් කිරීමට නියමිතයි.